তিনি উয়েফা এলিট রেফারি হিসেবে ২০১২ উয়েফা ইউরোপীয় অনূর্ধ্ব-১৯ ফুটবল চ্যাম্পিয়নশিপের ফাইনালের দায়িত্ব গ্রহণ করেছিলেন। ২০২০ সালের ১৮ই আগস্ট তারিখে, উয়েফা ৩৭ বছর বয়সী মাক্কেলিকে সেভিয়া এবং ইন্টার মিলানের মধ্যে ২০২০ উয়েফা ইউরোপা লীগের ফাইনালের রেফারি হিসেবে নাম ঘোষণা করেছিল। এর পূর্বে, তিনি ২০১৮ উয়েফা ইউরোপা লীগের ফাইনালে অতিরিক্ত সহকারী রেফারির দায়িত্ব পালন করেছিলেন। তিনি কাতারে অনুষ্ঠিত ২০২০ ফিফা ক্লাব বিশ্বকাপে ব্রাজিলীয় ক্লাব পালমেইরাস এবং মেক্সিকীয় তিগ্রেসের মধ্যকার সেমি-ফাইনালেও রেফারির দায়িত্ব পালন করেছিলেন।